《谢别毛仙翁》
唐代·张为

羸形感神药，削骨生丰肌。兰炷飘灵烟，妖怪立诛夷。

重睹日月光，何报父母慈。黄河浊衮衮，别泪流澌澌。

黄河清有时，别泪无收期。

作者简介：[唐]（约公元八七四年前后在世）字不详，闽中人。生卒年均不详，约唐僖宗乾符初前后在世。尝于大中十二年，（公元八五八年）游长沙，获一女奴，惑之几死。工诗，与周朴齐名。为著有诗集一卷，《新唐书艺文志》又著诗人主客图，并传于世。